Mariam Baharum

Mariam Baharum (21 Ogos 1935 – 9 Ogos 2010) atau 'Mariam Tahi Lalat' merupakan seniwati filem Melayu tahun 1950-an khususnya di Malay Film Productions, Jalan Ampas, Singapura. Seniwati filem Melayu tahun 50-an ini juga merupakan ibu kepada penyanyi terkenal Singapura, Rahimah Rahim meninggal dunia di rumahnya, Yishun, Singapura.SOROTAN 2010 : Pergi Tinggalkan Nama, Jasa Tidak Dilupa, Oleh KEMALIA OTHMAN

Kerjaya
Mariam, bekas pelakon veteran di Studio Malay Film Productions di Jalan Ampas, meninggal dunia kerana sakit tua. Mariam aktif berlakon pada 1950-an dalam filem Aloha (1950), Dewi Murni (1950), Kembar (1950). Pada 1952, beliau berlakon dalam Aladdin, sebelum berlakon dalam filem Kipas Hikmat dan Abu Hassan Penchuri pada tahun 1955. Beliau turut berlakon dalam filem Antara Dua Darjat pada tahun 1960.

Keluarga
Anaknya penyanyi terkenal Singapura Rahimah Rahim. 

Mariam juga kakak kepada primadona filem Melayu, Datin Saadiah iaitu isteri kepada pelakon Datuk Ahmad Daud. 

Mariam ibu kepada pelakon cilik filem "Batu Belah Batu Bertangkup" Bad Latiff. 

Pelakon Fauziah Ahmad Daud dan Fazlina Ahmad Daud ialah anak saudaranya.

Beliau berkahwin dua kali dan mempunyai enam anak termasuk Bat Latif.

Filemografi
Beliau pernah berlakon bersama seniman agung P. Ramlee dalam filem "Anjoran Nasib" arahan BS Rajhans pada 1952. Hasilnya beliau memenangi gelaran 'Bintang Pujaan Wanita Malaya Kedua' oleh Filem Raya Magazine pada 1953. Beliau juga pernah dicalonkan untuk Anugerah Pelakon Veteran Wanita pada Festival Filem Malaysia (FFM) ke-15 pada 2001 dan FFM ke-22 di Kota Kinabalu 2009.

Filem lakonan beliau ialah "Aloha" (1950), "Dewi Murni" (1950), "Kembar" (1950), "Aladdin" (1952), "Kipas Hikmat" (1955), "Abu Hassan Penchuri" (1955) dan "Antara Dua Darjat" (1960). Beliau seangkatan dengan Kasma Booty, Osman Gumanti, Datuk Mustapha Maarof, pelawak S. Shamsuddin dan Datuk Aziz Sattar.

Filem lakonan
Mariam pernah berlakon dalam filem seperti:-
 Aloha (1950)
 Dewi Murni (1950)
 Kembar (1950)
 Rachun Dunia (1950)
 Aladdin (1952)
 Anjoran Nasib (1952)
 Kerana Kau (1953)
 Kechewa (1954)
 Kipas Hikmat (1955)
 Abu Hassan Penchuri (1955)
 Orang Minyak (1958)
 Selendang Delima (1958)
 Antara Dua Darjat (1960)
 Seniman Bujang Lapok (1961)
 Gado-gado (1961)
 Gul Bakawali (1963)
 Gila Talak (1963)
 Masuk Angin Keluar Asap (1963)
 Pusaka Pontianak (1965)

Kematian
Pada 7 Ogos 2010, jam 5.50 pagi Mariam meninggal dunia di kondominiumnya di Yishun, Singapura. Jenazah dikebumikan di tanah perkuburan Islam Pusara Abadi di kawasan Choa Chu Kang.Mariam Tahi Lalat meninggalkan dunia malaysiakini

Rujukan

Pautan luar


Kategori:Pelakon wanita Singapura
Kategori:Pelakon wanita Malaysia
Kategori:Pelakon wanita Malaysia abad ke-20
Kategori:Warga Studio Jalan Ampas
Kategori:Orang Singapura berketurunan Melayu
Kategori:Muslim Singapura